NARIADENIE KOMISIE (ES) č. 118/2006
z 24. januára 2006,
ktorým sa stanovuje paušálna odmena za podnikový výkaz na účtovný rok 2006 v rámci informačnej siete poľnohospodárskych účtovných dát
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady č. 79/65/EHS z 15. júna 1965, ktorým sa zriaďuje sieť na zber účtovných dát o príjmoch a podnikateľskej činnosti poľnohospodárskych podnikov v Európskom hospodárskom spoločenstve (1),
so zreteľom na nariadenie Komisie (EHS) č. 1915/83 z 13. júla 1983 o určitých vykonávacích pravidlách týkajúcich sa vedenia účtovníctva s cieľom stanovenia príjmov poľnohospodárskych podnikov (2), a najmä na jeho článok 5 ods. 3,
keďže:
(1)
V článku 5 ods. 1 nariadenia (EHS) č. 1915/83 sa ustanovuje, že za každý riadne vyplnený poľnohospodársky podnikový výkaz, ktorý bol Komisii poslaný v lehote ustanovenej v článku 3 tohto nariadenia, zaplatí Komisia členskému štátu paušálnu odmenu.
(2)
Nariadením Komisie (ES) č. 2189/2004 (3) sa stanovila na účtovný rok 2005 výška paušálnej odmeny na 142 EUR za podnikový výkaz. Vývoj nákladov a ich účinky na náklady spojené s vyplnením podnikového výkazu dávajú dôvod na úpravu výšky odmeny.
(3)
Opatrenia ustanovené v tomto nariadení sú v súlade so stanoviskom Výboru Spoločenstva pre informačnú sieť poľnohospodárskych účtovných dát,
PRIJALA TOTO NARIADENIE:
Článok 1
Paušálna odmena podľa článku 5 ods. 1 nariadenia (EHS) č. 1915/83 sa stanovuje na 145 EUR.
Článok 2
Toto rozhodnutie nadobúda účinnosť tretím dňom po jeho uverejnení v Úradnom vestníku Európskej únie.
Uplatňuje sa na účtovný rok 2006.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 24. januára 2006